ตอนนี้กินยาคุมกำเนิดอยู่แล้วเป็นริดสีดวง จ่ายยาเพชรสังฆาตให้และแนะนำให้ทานไฟเบอร์แบบชง #อยากทราบว่าการทานยาเพชรสังฆาตและไฟเบอร์จะมีผลต่อยาคุมกำเนิดไหม ทำให้ประสิทธิภาพน้อยลงหรือไม่ #ทานยาคุมเมอซิลอน 21
สวัสดีค่ะ เพชรสังฆาต เป็นพืชไม้เถา ที่นำมาใช้เป็นสมุนไพรสำหรับรักษาโรคต่างๆ เช่น ริดสีดวงทวารหนัก กระดูกบาง กระดูกพรุน กระดูกหัก อาการจุกเสียดแน่นท้อง ประจำเดือนมาไม่ปกติ เป็นต้น องค์ประกอบหลักที่พบในพืชชนิดนี้ ได้แก่ แคลเซียม แคโรทีน สเตียรอยด์ ( phytogenic steroids และ tritepenoids) วิตามินซี คอลลาเจน กรดไขมันชนิดต่างๆ เป็นต้นซึ่งสารเหล่านี้ ไม่พบว่ามีผลต่อกระบวนการเมตาบอลิซึมของยาคุมกำเนิด ดังนั้นสามารถทานร่วมกันได้ โดยไม่มีผลต่อการลดประสิทธิภาพของยาคุมกำเนิดสำหรับไฟเบอร์ แม้ว่าจะไม่มีผลต่อกระบวนการเมตาบอลิซึมของยาคุมกำเนิด แต่หากทานพร้อมกัน อาจขัดขวางการดูดซึมของยาในกระเพาะอาหารและลำไส้ให้ลดน้อยลงได้ ซึ่งอาจมีผลต่อประสิทธิภาพของยาคุมกำเนิดลงได้ดังนั้นแนะนำว่าไม่ควรทานเพชรสังฆาตและไฟเบอร์พร้อมๆ กันกับยาคุมกำเนิด โดยควรทานในเวลาที่ต่างกัน หรือห่างกันอย่างน้อย 2 ชั่วโมง เพื่อลดโอกาสการขัดขวางการดูดซึมของยาแต่ละตัว